《雨后》
宋代·丘葵

雨后溪虚有断云，绿阴拥出绛榴裙。
一枝强续春余景，数点初收水上纹。
今日高堂会宾客，去时此际辟官军。
人生若得长无事，莫遣匆匆别袂分。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。